CELEX: 22009D0069
Language: et
Date: 2009-05-29 00:00:00
Title: EMP Ühiskomitee otsus nr 69/2009, 29. mai 2009 , millega muudetakse Euroopa Majanduspiirkonna lepingu XIII lisa (transport)

3.9.2009   
            
            
               ET
            
            
               Euroopa Liidu Teataja
            
            
               L 232/25
            
         
      EMP ÜHISKOMITEE OTSUS
   
   nr 69/2009,
   29. mai 2009,
   millega muudetakse Euroopa Majanduspiirkonna lepingu XIII lisa (transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP Ühiskomitee 24. aprilli 2009. aasta otsusega nr 50/2009 (1).
            
         
               (2)
            
            
               Euroopa Parlamendi ja nõukogu 11. märtsi 2008. aasta määrus (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (2) tuleb inkorporeerida lepingusse.
            
         
               (3)
            
            
               Islandi geograafilise asukoha ja madala asustustiheduse, samuti Islandi siseliine teenindava õhusõidukipargi koosseisu tõttu ei kohaldada määrust (EÜ) nr 300/2008 Islandi territooriumi siselennuteenustele. Islandi siselennuteenustele kohaldatavad riigisisesed julgestusmeetmed pakuvad piisavat kaitset.
            
         
               (4)
            
            
               Pidades silmas Liechtensteini eriolukorda, mis tuleneb selliste asjaolude ühisest mõjust nagu väga väike territoorium, eriline geograafiline struktuur, samuti Liechtensteini lennuliikluse väga piiratud kogumaht, Liechtensteini suunduvate või sealt väljuvate rahvusvaheliste regulaarlendude puudumine, tsiviillennunduse infrastruktuuri koosnemine vaid ühest kopteriväljakust, ei tule käesolevat määrust Liechtensteini territooriumil asuvale olemasolevale tsiviillennunduse infrastruktuurile kohaldada.
            
         
               (5)
            
            
               Määrusega (EÜ) nr 300/2008 tunnistatakse kehtetuks Euroopa Parlamendi ja nõukogu määrus (EÜ) nr 2320/2002, (3) mis on lepingusse inkorporeeritud ja mis tuleb sellest tulenevalt lepingust välja jätta,
            
         ON TEINUD JÄRGMISE OTSUSE:
   Artikkel 1
   Lepingu XIII lisa muudetakse järgmiselt:
   
               1)
            
            
               punkti 66h (Euroopa Parlamendi ja nõukogu määrus (EÜ) nr 2320/2002) tekst asendatakse järgmise tekstiga:
               „32008 R 0300: Euroopa Parlamendi ja nõukogu määrus (EÜ) nr 300/2008, 11. märts 2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002 (ELT L 97, 9.4.2008, lk 72).
               Käesolevas lepingus loetakse selle määruse sätteid järgmises kohanduses:
               
                           a)
                        
                        
                           artiklit 7 ei kohaldata EFTA riikide suhtes;
                        
                     
                           b)
                        
                        
                           alati kui ühendus peab artikli 20 alusel kolmanda riigiga läbirääkimisi, et sõlmida kokkulepe „ühekordse julgestusega” (one-stop security) seotud eesmärgi edendamiseks, püüab ta EFTA riikidele saada pakkumise samalaadse lepingu sõlmimiseks asjaomase kolmanda riigiga. EFTA riigid omakorda püüavad sõlmida kolmandate riikidega ühenduse lepingutele vastavaid lepinguid;
                        
                     
                           c)
                        
                        
                           käesolevas määruses sätestatud meetmeid ei kohaldata Islandi territooriumil asuvatele siselennuteenustele;
                        
                     
                           d)
                        
                        
                           käesolevas määruses sätestatud meetmeid ei kohaldata Liechtensteini territooriumi olemasolevale tsiviillennunduse infrastruktuurile.”;
                        
                     
         
               2)
            
            
               8. liite tekst tunnistatakse kehtetuks.
            
         Artikkel 2
   Määruse (EÜ) nr 300/2008 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 30. mail 2009, tingimusel et EMP Ühiskomiteele on esitatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 29. mai 2009
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 162, 25.6.2009, lk 31.
   
      (2)  ELT L 97, 9.4.2008, lk 72.
   
      (3)  EÜT L 355, 30.12.2002, lk 1.
   
      (4)  Põhiseadusest tulenevad nõuded on nimetatud.